জগৎকান্ত শীল
জগৎকান্ত শীল (১৯০৩ - ১৯৬৯) একজন প্রখ্যাত বাঙালী বক্সার ও ক্রীড়াবিদ । ফুটবল, হকি, ক্রিকেট, টেনিস, সাঁতার, দূরপাল্লার দৌড় ইত্যাদিতে জগৎকান্ত সমানভাবে যোগদান করেছিলেন । কিন্তু বক্সিং-এ তার অবদান অনস্বীকার্য । ১৯৪৮ গ্রীষ্মকালীন অলিম্পিক এবং ১৯৫২ গ্রীষ্মকালীন অলিম্পিকে ভারতীয় বক্সিং দলের বিশেষজ্ঞ কোচ হিসাবে যোগদান করেন । শরীরচর্চায় বাঙালীদের বিশেষ উৎসাহদানের জন্য “স্কুল অফ ফিজিক্যাল কালচার”-এর প্রতিষ্ঠা করেন ।।